CELEX: 52005PC0556
Language: mt
Date: 2005-11-09
Title: Proposta għal deċiżjoni tal-Kunsill Dwar il-Prinċipji, il-Prijoritajiet u l-Kundizzjonijiet li jinsabu fis-Sħubija għall-Adeżjoni mal-Kroazja {SEG(2005) 1424}

Avviż Legali Importanti

|

52005PC0556

	[pic] | KUMMISSJONI TAL-KOMUNITAJIET EWROPEJ |Brussel 9.11.2005KUMM(2005) 556 finaliProposta għalDEĊIŻJONI TAL-KUNSILLDwar il-Prinċipji, il-Prijoritajiet u l-Kundizzjonijiet li jinsabu fis-Sħubija għall-Adeżjoni mal-Kroazja(preżentata mill-Kummissjoni) {SEG(2005) 1424}MEMORANDUM TA' SPJEGAZZJONIF'Thessaloniki, il-Kunsill Ewropew tad-19 u 20 ta' Ġunju 2003 tenna d-determinazzjoni tiegħu biex jappoġġa b'mod sħiħ u effettiv il-perspettiva Ewropea tal-pajjiżi tal-Balkani tal-Punent. Huwa approva l-Konklużjonijiet tal-Kunsill tas-16 ta' Ġunju 2003 dwar il-pajjiżi tal-Balkani tal-Punent inkluż l-anness l-“Aġenda ta' Thessaloniki għall-Balkani tal-Punent: mexjin lejn integrazzjoni Ewropea”, li daħħlet is-Sħubiji bħala mezz li bihom isseħħ il-perspettiva Ewropea dwar il-pajjiżi tal-Balkani tal-Punent.Fl-2004, il-Kummissjoni ppreżentat l-ewwel Sħubija Ewropea mal-Kroazja. Din kienet ġiet adottata mill-Kunsill fit-13 ta' Settembru 2004. Il-Kummissjoni tqis li huwa xieraq li l-ewwel Sħubija tkun aġġornata fuq il-bażi tas-sejbiet tagħha fir-Rapport ta' Progress ta' l-2005 dwar il-Kroazja.Fit-3 ta' Ottubru 2005, l-Istati Membri bdew in-negozjati mal-Kroazja dwar l-adeżjoni tagħha ma' l-Unjoni Ewropea. Għalhekk il-Kummissjoni tqis xieraq li tadotta Sħubija għall-Adeżjoni li jaġġorna s-Sħubija ta' qabel. Il-Kummissjoni pproponiet li timmodifika kif jixraq ir-Regolament tal-Kunsill (KE) Nru 533/2004, il-bażi ġuridika ta' din id-Deċiżjoni. B'antiċipazzjoni għall-adozzjoni ta' dik il-proposta, il-Kummissjoni fasslet fl-istess waqt it-test ta' din il-proposta għas-sitwazzjoni l-ġdida.Din is-Sħubija mġedda telenka prijoritajiet għall-medda ta' żmien qasir u medju għat-tħejjijiet tal-pajjiż għal aktar integrazzjoni ma' l-Unjoni Ewropea. Il-pajjiż hu mistenni jirrispondi għas-Sħubija għall-Adeżjoni billi jħejji pjan b'kalendarju u miżuri speċifiċi f'termini ta' kif bi ħsiebu jindirizza l-prijoritajiet tas-Sħubija għall-Adeżjoni. Il-Kummissjoni se tagħmel monitoraġġ regolari tal-progress fl-implimentazzjoni tal-prijoritajiet, permezz tar-Rapport ta' Progress u strutturi oħra mwaqqfa skond il-Proċess ta' Stabbilizzazzjoni u Assoċjazzjoni.Il-prijoritajiet tas-Sħubija għall-Adeżjoni għandhom ikunu s-sisien għall-programmazzjoni ta' l-assistenza finanzjarja tal-Komunità, li tkompli tkun ipprovduta skond l-istrumenti finanzjarji relevanti, partikolarment ir-Regolament tal-Kunsill (KEE) Nru 3906/89 tat-18 ta' Diċembru (PHARE), ir-Regolament tal-Kunsill (KE) Nru 1267/1999 tal-21 ta' Ġunju 1999 (ISPA) u r-Regolament tal-Kunsill (KE) 1268/1999 tal-21 ta' Ġunju 1999 (SAPARD), kif emendati mir-Regolament tal-Kunsill (KE) Nru 2257/2004 ta' l-20 ta' Diċembru 2004, li jippermetti lill-Kroazja tibbenefika mill-istrumenti ta' qabel l-adeżjoni.Id-Deċiżjoni tal-Kunsill proposta ma għandha l-ebda impatt finanzjarju. Fid-dawl ta' dan ta' hawn fuq, il-Kummissjoni tistieden lill-Kunsill jadotta l-abbozz tad-deċiżjoni tal-Kunsill hawn mehmuż.Proposta għalDEĊIŻJONI TAL-KUNSILLDwar il-Prinċipji, il-Prijoritajiet u l-Kundizzjonijiet li jinsabu fis-Sħubija għall-Adeżjoni mal-KroazjaIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 533/2004 dwar it-twaqqif ta' Sħubiji fil-qafas tal-Proċess ta' Stabbilizzazzjoni u Assoċjazzjoni[1], u partikolarment l-Artikolu 2 u l-artikolu 1a l-ġdid propost tiegħu,Wara li kkunsidra l-proposta mill-Kummissjoni,Billi:(1) Il-Kunsill Ewropew approva l-introduzzjoni tas-Sħubiji bħala mezz li bihom isseħħ il-perspettiva Ewropea dwar il-pajjiżi tal-Balkani tal-Punent fi ħdan il-qafas tal-Proċess ta' Stabbilizzazzjoni u Assoċjazzjoni.(2) Ir-Regolament (KE) Nru 533/2004 jistipula li l-Kunsill għandu jiddeċiedi dwar il-prinċipji, il-prijoritajiet u l-kundizzjonijiet li jrid ikun fiha s-Sħubija għall-Adeżjoni, kif ukoll kull aġġustament sussegwenti.(3) Il-Kunsill adotta fit-13 ta' Settembru 2004 Sħubija Ewropea mal-Kroazja[2].(4) Fit-3 ta' Ottubru 2005, l-Istati Membri bdew in-negozjati mal-Kroazja dwar l-adeżjoni tagħha ma' l-Unjoni Ewropea. L-iżvilupp tan-negozjati se jitmexxa mill-progress tal-Kroazja fit-tħejjija għall-adeżjoni, li se jitqies, fost oħrajn, fir-rigward ta' l-implimentazzjoni tas-Sħubija, kif riveduta regolarment.(5) Jixraq għalhekk li tiġi adottata Sħubija għall-Adeżjoni li taġġorna s-Sħubija attwali sabiex tidentifika l-prijoritajiet imġedda għal iżjed xogħol, fuq il-bażi tas-sejbiet tar-Rapport ta' Progress ta' l-2005 dwar it-tħejjijiet tal-Kroazja għal aktar integrazzjoni ma' l-Unjoni Ewropea.(6) Ir-Regolament (KE) 533/2004 indika li s-segwitu tas-Sħubiji għall-Adeżjoni se jkun assigurat fi ħdan il-qafas tal-mekkaniżmi stabbiliti skond il-Proċess ta' Stabbilizzazzjoni u Assoċjazzjoni.(7) Il-Kroazja, sabiex tħejji għal aktar integrazzjoni ma' l-Unjoni Ewropea, hija mistennija tiżviluppa pjan b'kalendarju u miżuri speċifiċi li jindirizzaw il-prijoritajiet ta' din is-Sħubija għall-Adeżjoni.IDDEĊIEDA KIF GEJ:Artikolu 1Skond l-Artikolu [1a] tar-Regolament tal-Kunsill (KE) Nru 533/2004, il-prinċipji, il-prijoritatjiet u l-kundizzjonijiet fis-Sħubija għall-Adeżjoni mal-Kroazja huma stabbiliti fl-anness ta' hawnhekk li jifforma parti integrali minn din id-Deċiżjoni.Artikolu 2L-implimentazzjoni tas-Sħubija għall-Adeżjoni se tkun eżaminata permezz tal-mekkaniżmi stabbiliti skond il-Proċess ta' Stabbilizzazzjoni u Assoċjazzjoni, primarjament ir-Rapporti ta' Progress ippreżentati kull sena mill-Kummissjoni.Artikolu 3Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmula fi Brussell,Għall-KunsillIl-PresidentANNESSIl-Kroazja: Sħubija għall-Adeżjoni 20051. DAĦLAIl-Kunsill Ewropew approva l-introduzzjoni tas-Sħubiji bħala mezz li bihom isseħħ il-perspettiva Ewropea dwar il-pajjiżi tal-Balkani tal-Punent fi ħdan il-qafas tal-Proċess ta' Stabbilizzazzjoni u Assoċjazzjoni.Sħubija Ewropea mal-Kroazja ġiet adottata mill-Kunsill fit-13 ta' Settembru 2004. Fit-3 ta' Ottubru 2005, l-Istati Membri bdew in-negozjati mal-Kroazja dwar l-adeżjoni tagħha ma' l-Unjoni Ewropea. Jixraq għalhekk li tiġi adottata Sħubija għall-Adeżjoni li taġġorna s-Sħubija ta' qabel fuq il-bażi tas-sejbiet tar-Rapport ta' Progress ta' l-2005 dwar il-Kroazja. Din is-Sħubija għall-Adeżjoni l-ġdida tidentifika prijoritajiet għal azzjoni ġodda. Il-prijoritajiet ġodda huma adattati għall-ħtiġijiet speċifiċi u l-istadju tat-tħejjijiet tal-pajjiż u se jkunu aġġornati kif meħtieġ. Is-Sħubija għall-Adeżjoni tipprovdi wkoll gwida għall-assistenza finanzjarja lill-pajjiż.Il-Kroazja hija mistennija tiżviluppa pjan li jinkludi kalendarju u miżuri speċifiċi li jindirizzaw il-prijoritajiet tas-Sħubija għall-Adeżjoni.2. IL-PRINĊIPJIIl-Proċess ta' Stabbilizzazzjoni u Assoċjazzjoni jibqa' l-qafas għat-triq lejn l-Ewropa tal-pajjiżi tal-Balkani tal-Punent, sa l-adeżjoni tal-ġejjieni tagħhom.Il-prijoritajiet ewlenin identifikati għall-Kroazja għandhom x'jaqsmu mal-kapaċità tagħha li tagħmel progress fit-tħejjijiet għall-adeżjoni, u b'mod partikolari għall-kapaċità tagħha li tilħaq il-kriterji definiti mill-Kunsill Ewropew ta' Kopenħagen ta' l-1993 u l-kundizzjonijiet stabbiliti għall-Proċess ta' Stabbilizzazzjoni u Assoċjazzjoni, primarjament il-kundizzjonijiet definiti mill-Kunsill fil-Konklużjonijiet tiegħu tad-29 ta' April 1997 u l-21 u t-22 ta' Ġunju 1999, il-kontenut tad-dikjarazzjoni finali tal-Laqgħa Għolja ta' Żagreb ta' l-24 ta' Novembru 2000 u l-Aġenda ta' Thessaloniki, u r-rekwiżiti tal-qafas tan-negozjati adottat mill-Kunsill fit-3 ta' Ottubru 2005.3. IL-PRIJORITAJIETIl-prijoritajiet elenkati f'din is-Sħubija għall-Adeżjoni ġew magħżula fuq il-bażi li huwa realistiku li tistenna li l-Kroazja tista' ttemmhom jew iġġibhom sostanzjalment 'il quddiem matul is-sentejn li ġejjin. Qed issir distinzjoni bejn il-prijoritajiet fuq medda ta' żmien qasir, li mistennija jitwettqu fi żmien sena sa sentejn, u l-prijoritajiet fuq medda ta' żmien medju, li mistennija jintwettqu fi żmien tliet sa erba' snin. Dawn il-prijoritajiet għandhom x'jaqsmu kemm mal-leġiżlazzjoni kif ukoll ma' l-implimentazzjoni tagħhom. Meta jitqiesu l-ispejjeż sostanzjali meħtieġa għall-implimentazzjoni u l-infurzar ta' l- acquis kif ukoll il-kumplessità tar-rekwiżiti ta' l-UE f'ċerti oqsma, din is-Sħubija ma tinkludix il-ħidmiet importanti kollha f'dan l-istadju. Is-Sħubiji tal-ġejjieni għandhom jinkludu iktar prijoritajiet konformi mal-progress magħmul mill-pajjiż.Fost il-prijoritajiet fuq medda ta' żmien qasir, il-prijoritajiet ewlenin ġew identifikati u miġbura flimkien fi grupp fil-bidu tat-taqsima 3.1. L-ordni ta' dawn il-prijoritajiet ma jimplikax klassifika ta' l-importanza tagħhom.3.1. Il-prijoritajiet fuq medda ta' żmien qasirIl-prijoritajiet ewlenin-  L-implimentazzjoni ta' l-istrateġija u l-pjan ta' azzjoni għar-riforma ġudizzjarja b'konsultazzjoni mal-korpi interessati, inkluża l-adozzjoni ta' leġiżlazzjoni ġdida meħtieġa.-  L-adozzjoni u l-bidu ta' l-implimentazzjoni ta' strateġija nazzjonali għall-prevenzjoni u l-ġlieda kontra l-korruzzjoni u li jkun provdut il-koordinament meħtieġ fost id-dipartimenti u l-korpi relevanti tal-gvern involuti fl-implimentazzjoni, inkluż it-tħaddim sħiħ ta' l-Uffiċċju għas-Soppressjoni tal-Korruzzjoni u tal-Kriminalità Organizzata.-  It-tħaffif ta' l-implimentazzjoni tad-Dritt Kostituzzjonali dwar il-Minoranzi Nazzjonali. B'mod partikolari, it-teħid urġenti ta' passi għall-iżgurar ta' rappreżentanza proporzjonali tal-minoranzi f'unitajiet ta' awtogvernar lokali u reġjonali, fl-amministrazzjoni statali u l-korpi ġudizzjarji, u fil-korpi ta' l-amministrazzjoni pubblika.-  Il-tlestija tal-proċess tar-ritorn tar-rifuġjati, inklużi l-każijiet kollha ta' rkupru tal-beni, rikostruzzjoni u assistenza għad-djar għall-pussessuri ta' qabel tad-drittijiet ta' l-okkupanza/kirja, u aktar tisħiħ tal-kooperazzjoni reġjonali sabiex jitħaffef il-proċess tar-ritorn tar-rifuġjati u l-integrazzjoni lokali.-  Iż-żamma ta' kooperazzjoni sħiħa mat-Tribunal Internazzjonali Kriminali għal dik li kienet il-Jugoslavja.-  Il-ħidma għat-tfittxija ta' soluzzjonijiet definittivi għal kwistjonijiet bilaterali pendenti, partikolarment kwistjonijiet dwar il-fruntieri mas-Slovenja, mas-Serbja u Montenegro u l-Bosnja u Ħerzegovina.-  L-iżgurar ta' implimentazzjoni xierqa ta' l-impenji kollha meħuda fil-Ftehim ta' Stabbilizzazzjoni u Assoċjazzjoni ( SAA ) f'oqsma bħall-politika kummerċjali, partikolarment il-ħtieġa ta' l-adozzjoni u l-implimentazzjoni ta' pjan ta' ristrutturazzjoni għas-settur ta' l-azzar, u x-xiri ta' immobbli. Il-konklużjoni ta' negozjati li għaddejjin u dawk li għadhom ġejjin dwar kwistjonijiet kummerċjali marbuta ma' l- SAA (pereżempju dwar iz-zokkor, il-protokoll għat-tkabbir u aktar konċessjonijiet kummerċjali fuq prodotti agrikoli u tas-sajd).Il-Kriterji PolitiċiDEMOKRAZIJA U STAT TA' DRITTAmministrazzjoni pubblika-  L-implimentazzjoni sħiħa tal-miżuri ta' riforma ta' l-amministrazzjoni pubblika dwar ir-reklutaġġ u l-promozzjoni u t-titjib tal-ġestjoni tar-riżorsi umani fil-korpi kollha ta' l-amministrazzjoni pubblika sabiex tkun assigurata r-responsabilità, l-effiċjenza, il-ftuħ, it-trasparenza, id-depolitiċizzazzjoni u livell għoli ta' professjonalità tas-servizz pubbliku.-  L-iżgurar ta' segwitu effikaċi ta' nuqqasijiet identifikati fir-rigward tal-kontroll ċivili tas-servizzi ta' sigurtà kollha.Sistema ġudizzjarja-  Jitkompla t-tnaqqis ta' każijiet pendenti fil-qrati.-  Progress fir-razzjonalizzazzjoni ta' l-organizzazzjoni tal-qrati inkluż l-iżvilupp ta' sistemi moderni tat-teknoloġija ta' l-informatika.-  It-twaqqif ta' sistema ta' reklutaġġ, evalwazzjoni u promozzjoni miftuħ, ġust u trasparenti u t-titjib ta' professjonalità fil-ġudikatura billi jiġi assigurat finanzjament statali adegwat għal taħriġ ta' kwalità għolja ta' mħallfin, prosekuturi u staff amministrattiv.-  Jittieħdu l-miżuri għall-iżgurar ta' l-eżekuzzjoni xierqa u sħiħa tad-deċiżjonijiet tal-qrati.-  L-iżgurar ta' l-aċċess għall-ġustizzja u għall-għajnuna legali u d-disponibilità tar-riżorsi tal-baġit korrispondenti; it-tisħiħ tat-taħriġ fil-qasam tal-leġiżlazzjoni ta' l-UE.Politika kontra l-korruzzjoni-  It-tkomplija ta' l-iżvilupp tal-kodiċi tal-kondotta/ta' l-etika għall-uffiċjali u rappreżentanti eletti kif ukoll pjanijiet ta' azzjoni li jipprevjenu l-korruzzjoni fl-aġenziji relevanti ta' l-infurzar tal-liġi (il-pulizija tal-fruntieri, il-pulizija, id-dwana, il-ġudikatura).-  Jittieħdu l-passi biex jkun assigurat li l-qafas ġuridiku għall-indirizzar tal-korruzzjoni huwa konformi u implimentat u nfurzat uniformement u jkunu assigurati sforzi akbar li jipprevjenu, jindividwaw u jipproċedu b'mod effikaċi kontra l-korruzzjoni b'mod proattiv, l-aktar kontra l-korruzzjoni fuq livell għoli.-  Jittieħdu azzjonijiet konkreti biex titqajjem kuxjenza li l-korruzzjoni hija reat kriminali gravi.ID-DRITTIJIET TAL-BNIEDEM U L-PROTEZZJONI TAL-MINORANZI-  Il-promozzjoni tar-rispett għal u l-protezzjoni tal-minoranzi skond il-Konvenzjoni Ewropea tad-Drittijiet tal-Bniedem u l-prinċipji stipulati fil-Konvenzjoni ta' Qafas għall-Protezzjoni tal-Minoranzi Nazzjonali tal-Kunsill ta' l-Ewropa u konformi ma' l-aħjar prassi fl-Istati Membri ta' l-UE.-  L-iżgurar li kull każ ta' reat immotivat minn raġunijiet etniċi jkun investigat u li jittieħdu proċeduri dwaru.-  Titkompla l-implimentazzjoni ta' l-istrateġija u l-pjan ta' azzjoni għall-protezzjoni u l-integrazzjoni tar-Roma u l-garanzija tad-disponibilità tal-mezzi meħtieġa.-  L-iżvilupp u l-bidu ta' l-implimentazzjoni ta' strateġija komprensiva kontra d-diskriminazzjoni.-  Ir-reviżjoni tal-leġiżlazzjoni tal-mezzi awdjoviżivi tax-xandir konformi mar-rakkomandazzjonijiet formulati fi Frar 2004 mill-missjoni esperta konġunta tal-Kunsill ta' l-Ewropa, il-Kummissjoni u l- OSCE . Partikolarment, ir-reviżjoni ta' l- Electronic Mail Act sabiex jiġi stabbilit qafas regolatorju trasparenti, prevedibbli u effikaċi u li jassigura indipendenza politika tal-Kunsill għall-Mezzi elettroniċi tax-Xandir; jassigura li r-Radju u t-Televiżjoni Kroata u l-Kunsill tal-Programmi tagħha jaħdem indipendentement u jibqa' stabbli filwaqt li l-Att dwar ir-Radju u t-Televiżjoni Kroata jiġi rivedut. Jittieħdu aktar passi effikaċi sabiex il-libell ma jibqax reat.IL-KWISTJONIJIET REĠJONALI U L-OBBLIGI INTERNAZZJONALI-  It-titjib sostanzjali tal-prosekuzzjoni tal-proċessi ta' delitti tal-gwerra, partikolarment billi jiġi assigurat it-tmiem tax-xaqliba etnika kontra s-Serbi.-  Fir-rigward tar-ritorn tar-rifuġjati, it-tlestija mingħajr dewmien ta' l-ipproċessar ta' dawk it-talbiet diġà mressqa għar-rikostruzzjoni tad-djar; ir-rikostruzzjoni tad-djar kollha li għalihom hemm deċiżjoni pożittiva sa tmiem l-2005 u r-rikostruzzjoni sa tmiem l-2006 tad-djar l-oħra kollha li se tinqata' deċiżjoni pożittiva għalihom f'qasir żmien. It-tlestija ta' l-irkupru tad-djar mingħajr ebda dewmien.-  Il-bidu u t-tlestija b'mod urġenti ta' l-implimentazzjoni tal-programm ta' l-Assistenza għad-Djar għal dawk ir-rifuġjati li tilfu drittijiet ta’ okkupazzjoni/kirja barra ż-żoni ta' interess statali speċjali u t-tħaffif ta' l-implimentazzjoni tal-programm ta' l-Assistenza għad-Djar għar-rifuġjati li jmorru lura għaż-żoni ta' interess statali speċjali. L-iżgurar ta' kampanja adegwata ta' pubbliċità/informazzjoni.-  L-assikurazzjoni ta' koordinament u kooperazzjoni adegwati bejn l-awtoritajiet kollha relevanti fuq livell ċentrali u lokali dwar kwistjonijiet dwar ir-ritorn tar-rifuġjati.-  Il-ħolqien ta' kundizzjonijiet soċjali u ekonomiċi għat-titjib tal-klima għar-reintegrazzjoni ta' dawk li jiġu lura u l-aċċettazzjoni tagħhom mill-komunitajiet li jilqgħuhom, inkluż permezz ta' programmi ta' żvilupp reġjonali f'żoni milquta. Il-ftuħ mill-ġdid tal-possibilità għall-klejms ta' konvalidazzjoni u r-reviżjoni ta' l-applikazzjonijiet kollha magħmula mill-iskadenza tal-limitu taż-żmien ta' qabel.-  Implimentazzjoni sħiħa tal-ftehimiet mal-pajjiżi ġirien, primarjament dwar il-kummerċ, il-ġlieda kontra l-kriminalità organizzata, il-ġestjoni tal-fruntieri u r-riammissjoni, il-kooperazzjoni transkonfinali, u l-kooperazzjoni ġudizzjarja u l-konklużjoni ta' dawn il-ftehimiet meta għadhom pendenti.Il-Kriterji Ekonomiċi-  L-implimentazzjoni ta' tipi ta' politika makroekonomika prudenti u orjentata lejn l-istabilità, inkluż l-iżvilupp ta' strumenti monetarji bbażati fuq is-suq għat-titjib ta' l-effikaċja tal-politika monetarja.-  It-tisħiħ tal-konsolidazzjoni fiskali fuq il-bażi ta' miżuri strutturali permanenti, partikolarment fil-qasam tas-sussidji u nfiq soċjali, u s-soluzzjoni tal-kwistjoni tal-ħlas mill-ġdid ta' l-hekk imsejjaħ "dejn qadim tal-pensjoni" f'mod li ma jipperikolax il-konsolidazzjoni fiskali. Il-bidu ta' l-implimentazzjoni ta' aktar passi lejn riforma komprensiva tas-settur tas-saħħa bil-għan li l-qagħda finanzjarja titjieb.-  It-tkomplija tar-riformi strutturali fil-finanzi pubbliċi, partikolarment fil-qasam tal-ġestjoni ta' l-infiq. It-twaqqif ta' kapaċità ta' ġestjoni trasparenti u effiċjenti tad-dejn.-  It-tħaffif tal-privatizzazzjoni tal-kumpaniji fis-sett ta' investimenti tal-Fond għall-Privatizzazzjoni. It-tħaffif tar-ristrutturazzjoni u l-privatizzazzjoni jew likwidazzjoni ta' impriżi statali kbar, partikolarment fl-agrikoltura, l-azzar u l-industrija tal-bini tal-vapuri. L-implimentazzjoni ta' aktar passi fir-ristrutturazzjoni u/jew privatizzazzjoni tas-servizzi ta' utilità pubblika (it-telekomunikazzjonijiet, l-enerġija, iż-żejt eċċ).-  Aktar titjib ta' l-ambjent tan-negozju bis-simplifikazzjoni tar-regoli tad-dħul fi u l-ħruġ mis-suq. B'mod partikolari, it-tħaffif tal-proċeduri għar-reġistrazzjoni u t-titjib ta' l-implimentazzjoni tar-regoli dwar il-fallimenti u t-titjib tal-kundizzjonijiet għall-iżvilupp ta' impriżi privati u investiment barrani dirett.-  It-tħaffif tar-riforma ta' l-artijiet, b'mod partikolari tar-reġistrazzjoni u l-privatizzazzjoni ta' l-art agrikola, permezz tat-twaqqif ta' katast u reġistri ta' l-artijiet modern u effiċjenti sabiex l-ostakli attwali għall-iżvilupp tas-swieq ta' l-artijiet u tad-djar ikunu eliminati.-  L-iżvilupp ta' statistika makroekonomikaKAPAĊITÀ LI TASSUMI L-OBBLIGI LI JOĦORĠU MILL-ADEŻJONIMoviment liberu tal-merkanzija-  It-tlestija tar-ristrutturazzjoni tal-qafas leġiżlattiv u istituzzjonali eżistenti sabiex is-separazzjoni tal-funzjonijiet regolatorji, ta' akkreditament, ta' standardizzazzjoni u taċ-ċertifikazzjoni tal-prodotti jiġu assigurati u jitwaqqfu strutturi ta' sorveljanza tas-suq konformi ma' l- acquis . It-tħaffif ta' l-adozzjoni ta' l-istandards Ewropej. It-tkomplija tax-xogħol fuq it-traspożizzjoni tad-direttivi ta' metodu qadim u ġdid.-  It-tneħħija tal-miżuri li fadal li għandhom effett ekwivalenti għal restrizzjonijiet kwantitattivi fuq importazzjonijiet mill-UE.Dritt ta' stabbiliment u l-libertà li jiġu pprovduti servizzi-  Il-bidu ta' l-allinjament ma' l- acquis dwar ir-rikonoxximent reċiproku ta' kwalifiki professjonali, inkluż it-twaqqif tal-kapaċità amministrattiva meħtieġa.-  Il-bidu tal-valutazzjoni tal-leġiżlazzjoni nazzjonali biex jiġu identifikati r-restrizzjonijiet fuq id-dritt ta' stabbiliment u l-libertà li jiġu pprovduti servizzi.-  It-tisħiħ tal-kapaċità ta' l-awtorità regolatorja nazzjonali fil-qasam tas-servizzi postali u l-iżgurar ta' l-indipendenza tagħha.Moviment liberu tal-kapital-  It-titjib tal-leġiżlazzjoni kontra l-ħasil ta' flus. It-tisħiħ tal-kapaċità amministrattiva ta' l-unità ta' l-intelliġenza finanzjarja u t-titjib tal-kooperazzjoni tagħha ma' istituzzjonijiet oħra involuti fil-ġlieda kontra l-ħasil tal-flus.-  Is-simplifikazzjoni tal-proċeduri għall-awtorizzazzjoni tax-xiri minn ċittadini ta' l-UE ta' proprjetà immobbli u t-tnaqqis sostanzjali ta' ħafna applikazzjonijiet pendenti.Xiri pubbliku-  It-tlestija ta' l-allinjament tal-leġiżalzzjoni tal-Kroazja dwar ix-xiri pubbliku u l-implimentazzjoni ta' regolamenti, inkluż fl-oqsma tal-kuntratti pubbliċi, konċessjonijiet u r-reviżjoni tal-proċeduri.-  It-tisħiħ tal-kapaċità amministrattiva ta' l-Uffiċċju għax-Xiri Pubbliku biex iwettaq il-funzjonijiet li tassenjalu l-Liġi dwar ix-Xiri Pubbliku.Il-liġi tal-propjetà intellettwali-  It-titjib ta' l-infurzar tad-drittijiet tal-propjetà intellettwali, industrijali u kummerċjali primarjament bit-tisħiħ tal-kapaċità amministrattiva, inkluż fl-aġenziji għall-infurzar tal-liġi u l-ġudikatura.Kompetizzjoni-  L-iżgurar ta' aktar allinjament tal-leġiżlazzjoni primarja u sekondarja sabiex tippermetti kontroll effikaċi fil-ġlieda kontra l-monopolju u ta' l-għajnuna Statali b'deċiżjonijiet li jorbtu applikabbli lis-setturi ekonomiċi kollha u, fir-rigward ta' l-għajnuna Statali, kemm għall-iskemi ta' għajnuna kif ukoll għall-miżuri individwali ta' għajnuna.-  It-tisħiħ tal-kapaċità amministrattiva u l-indipendenza ta' l-Aġenzija għall-Kompetizzjoni, kemm fil-qasam ta' l-għajnuna Statali kif ukoll fil-ġlieda kontra l-monopolju. L-iżgurar ta' l-iżvilupp u t-taħriġ tal-ġudikatura fil-qasam tal-kompetizzjoni.-  It-tisħiħ tar-rekord ta' l-infuzar tal-ġlieda kontra l-monopolju, b'mod partikolari permezz ta' konċentrazzjoni aħjar fuq il-prevenzjoni ta' xkiel gravi tal-kompetizzjoni, u l-introduzzjoni ta' regoli deterrenti ta' mmultar. It-tisħiħ tar-rekord ta' l-infurzar ta' l-għajnuna statali, b'mod partikolari bl-iżgurar tar-rispett ta' l-obbligi ta' notifika u valutazzjoni proattiva tal-miżuri kollha għall-għajnuna.-  L-iżgurar li l-iskemi eżistenti ta' għajnuna u l-leġiżlazzjoni fiskali kollha huma allinjati ma' l- acquis dwar l-għajnuna Statali.-  L-adozzjoni u l-bidu ta' l-implimentazzjoni ta' programmi vijabbli ta' ristrutturazzjoni fis-setturi ta' l-azzar u tal-bini tal-vapuri, konformi mar-rekwiżiti ta' l-UE.-  L-iżgurar tat-trasparenza fl-għajnuna Statali bit-twaqqif ta' inventarju komprensiv u r-rapurtaġġ tal-miżuri kollha ta' għajnuna fis-seħħ fil-livelli amministrattivi kollha u li titqajjem kuxjenza dwar il-prinċipji tal-kompetizzjoni.Servizzi finanzjarji-  It-tisħiħ tal-qafas regolatorju u amministrattiv għas-sorveljanza tas-servizzi finanzjarji u partikolarment it-tħejjija għat-tranżizzjoni lejn l-awtorità integrata ta' sorveljanza ppjanata għas-servizzi finanzjarji mhux bankarji.-  It-tħejjija għall-introduzzjoni tal-qafas il-ġdid għar-rekwiżiti tal-kapital għall-istituzzjonijiet ta' kreditu u ditti ta' l-investiment.Soċjetà ta’ l-informatika u mezzi tax-xandir-  It-tisħiħ tal-kapaċità ta' l-awtorità regolatorja nazzjonali fil-qasam tat-telekomunikazzjoni u l-iżgurar ta' l-indipendenza tagħha.Agrikoltura u żvilupp rurali-  L-iżgurar ta' tħaddim totali ta' aġenzija SAPARD/IPARD.-  It-tħaffif tal-ħidma għat-twaqqif ta' sistema xierqa ta' identifikazzjoni tal-pakketti ta' l-art u ta' sistema ta' identifikazzjoni u r-reġistrazzjoni ta' annimali bovini.-  It-tisħiħ mill-ġdid tal-ġbir u t-trattament ta' l-istatistika agrikola konformi ma' l-istandards u l-metodoloġija ta' l-UE.-  L-iżvilupp ta' strateġija għall-iżvilupp rurali u strumenti tal-politika għat-tfassil, l-implimentazzjoni, il-ġestjoni, il-monitoraġġ, il-kontroll u l-evalwazzjoni tal-programmi għall-iżvilupp rurali.Sikurezza alimentari, politika veterinarja u fitosanitarja-  It-tkomplija ta' l-allinjament fis-settur veterinarju u fitosanitarju, it-titjib ta' l-arranġamenti għall-ispezzjonijiet, il-modernizzazzjoni ta' l-istabbilimenti agroalimentari sabiex jintlaħqu r-rekwiżiti ta' iġjene ta' l-UE.-  L-iżvilupp ta' strateġija komprensiva fl-oqsma tas-sikurezza alimentari u tal-politika veterinarja u fitosanitarja. It-tisħiħ ta' l-istrutturi amministrattivi meħtieġa u t-titjib tal-koordinament ta' bejniethom sabiex strateġija komprensiva tkun assigurata għat-titjib tas-sikurezza alimentari matul il-katina alimentari kollha.Sajd-  It-tisħiħ ta' l-istrutturi amministrattivi u, b'mod partikolari dawk ta' spezzjoni għall-politika tas-sajd.-  Il-bidu tat-twaqqif ta' reġistru kompjuterizzat tal-bastimenti tas-sajd.-  It-tkomplija, fir-rigward taż-żona ekoloġika u ta' sajd protetta, dikjarata unilateralment mill-Kroazja, ta' l-implimentazzjoni tal-ftehim trilaterali milħuq f'Ġunju 2004.Politika tat-trasport-  It-tkomplija ta' l-implimentazzjoni ta' l-istandards ta' l-UE fil-qasam tal-leġiżlazzjoni soċjali u dik teknika fit-trasport bit-triq u ta' l-istandards ta' sikurezza fit-trasport marittimu.-  It-tisħiħ tal-kapaċità amministrattiva fis-settur tal-ferrovija.-  L-iżgurar tat-twaqqif ta' korp indipendenti għall-investigazzjonijiet ta' inċidenti u t-tisħiħ ta' l-awtoritajiet regolatorji nazzjonali fis-settur ta' l-avjazzjoni.-  Il-konklużjoni tal-Ftehim dwar l-Ispazju Ewropew Komuni ta' l-Ajru ( ECAA ) bi Protokoll dwar il-miżuri ta' tranżizzjoni għall-implimentazzjoni tal-leġiżlazzjoni ta' l-avjazzjoni ta' l-UE.Enerġija-  It-tkomplija ta' l-implimentazzjoni ta' l- acquis ta' l-UE dwar il-gass u l-elettriku.-  L-iżgurar tal-kapaċità operattiva u tal-ħidma indipendenti ta' l-awtorità regolatorja indipendenti.-  Il-bidu ta' l-implimentazzjoni ta' l-impenji meħuda fil-qafas tat-Trattat Komunitarju dwar l-Enerġija.-  It-tisħiħ tal-kapaċità amministrattiva u t-titjib ta' l-allinjament ma' l- acquis dwar l-effiċjenza enerġetika, is-sorsi rinnovabbli ta' l-enerġija u l-enerġija nukleari.Tassazzjoni-  It-tħaffif fl-allinjament tal-leġiżlazzjoni fiskali ma' l- acquis u l-iżgurar ta' l-infurzar effettiv tagħha, b'attenzjoni partikolari għall-inklużjoni ta' żoni ħielsa fl-applikazzjoni territorjali tar-regoli tal- VAT u għall-abolizzjoni tar-rati żero tal- VAT fis-seħħ.-  Il-bidu ta' l-allinjament ma' l- acquis fil-qasam tat-tassazzjoni diretta, inklużi d-dispożizzjonijiet għall-iskambju ta' informazzjoni bejn l-Istati Membri, sabiex tiġi ffaċilitata l-applikazzjoni effettiva tal-miżuri għall-ġlieda ta' l-evażjoni u tal-ħrib mit-taxxa.-  L-impenn lejn il-prinċipji tal-Kodiċi ta' Kondotta għat-tassazzjoni tan-negozju u tiġi assigurata l-konformità tal-miżuri fiskali l-ġodda ma' dawn il-prinċipji.-  Tisħiħ sinifikanti tal-kapaċità ta' l-amministrazzjonijiet fiskali u doganali, partikolarment dwar il-funzjonijiet ta' ġbir u kontroll; it-tkomplija tax-xogħol fuq servizz ta' sisa li għandu biżżejjed ħaddiema u li jaħdem sew; is-simplifikazzjoni tal-proċeduri biex tittieħed azzjoni effettiva kontra l-frodi fiskali.-  It-tkomplija ta' l-iżvilupp tas-sistemi informatiċi meħtieġa għall-iskambju ta' data elettronika ma' l-UE u l-Istati Membri tagħha.Statistika-  It-tisħiħ tal-kapaċità amministrattiva ta' l-Awtorità Kroata ta' l-Istatistika, ir-riforma ta' l-uffiċċji reġjonali tagħha u t-titjib tal-koordinament ma' awtoritajiet oħra inkarigati li joħroġu statistika uffiċjali.-  L-iżvilupp ta' statistika fil-qasam tan-negozju u dik soċjali.Politika soċjali u impjiegi-  It-tkomplija ta' l-allinjament ma' l- acquis fl-oqsma tal-liġi tax-xogħol, tas-saħħa u s-sikurezza, ta' l-ugwaljanza bejn is-sessi u dik kontra d-diskriminazzjoni.-  It-tisħiħ ta' l-istrutturi amministrattivi u ta' infurzar relatati u l-koordinament interministerjali.Impriżi u politika industrijali-  Iktar simplifikazzjoni u aċċellerazzjoni tal-proċeduri għar-reġistrazzjoni tal-kumpaniji; l-introduzzjoni ta' aċċess on-line għal servizzi tal-gvern magħżula għall- SMEs ; iktar żvilupp tal-valutazzjonijiet ta' impatt regolatorju.-  It-tkomplija ta' l-implimentazzjoni tal-Karta Ewropea għall-Impriżi ż-Żgħar.Politika reġjonali u koordinament ta' l-istrumenti strutturali-  L-iżvilupp ta' strateġija komprensiva u koerenti fil-qasam ta' l-iżvilupp reġjonali.-  L-għażla u t-tisħiħ tal-kapaċità ta' l-awtoritajiet u l-korpi ewlenin ta' ġestjoni għall-implimentazzjoni ta' l-istrumenti stutturali.Ġustizzja, libertà u sigurtà-  It-tisħiħ tal-ġestjoni tal-fruntieri, partikolarment bl-infurzar tas-sorveljanza tal-fruntieri marittimi; l-implimentazzjoni ta' strateġija ta' ġestjoni integrata tal-fruntieri; żieda fl-investimenti f'tagħmir u infrastruttura teknika; ir-reklutaġġ ta' iżjed staff u tkun pprovduta infrastruttura adegwata ta' taħriġ.-  It-titjib tat-tagħmir għall-individwazzjoni ta' dokumenti ffalsifikati u foloz u jiġi pprovdut taħriġ għall-istaff f'missjonijiet diplomatiċi u f'uffiċċji konsolari.-  Iktar allinjament ma' l- acquis tal-leġiżlazzjoni dwar il-kenn politku. It-twaqqif ta' ċentru nazzjonali permanenti għall-akkoljenza ta' min ifittex kenn politiku.-  It-titjib tal-koordinament bejn il-korpi għall-infurzar tal-liġi u l-ġudikatura, partikolarment f'dak li għandu x'jaqsam mal-kriminalità ekonomika, il-kriminalità organizzata, il-frodi, il-ħasil tal-flus u l-korruzzjoni; titqawwa l-ġlieda kontra t-traffikar tad-droga u jissaħħaħ il-ħarsien mid-droga u tnaqqis fid-domanda għad-droga. Ikun ipprovdut it-taħriġ speċjalizzat meħtieġ għall-aġenziji ta' l-infurzar tal-liġi.-  Żieda fil-kooperazzjoni internazzjonali fil-qasam tat-terroriżmu u l-implimentazzjoni bi sħiħ tal-konvenzjonijiet internazzjonali relevanti; it-titjib tal-kooperazzjoni u l-iskambju ta' informazzjoni bejn is-servizzi tal-pulizija u ta' intelliġenza fi ħdan l-Istat u ma' Stati oħra. it-titjib tal-prevenzjoni tal-finanzjament u t-tħejjija ta' l-atti terroristiċi.Ambjent-  It-tkomplija fl-iżvilupp ta' leġiżlazzjoni orizzontali, inkluż dwar l-evalwazzjoni ta' l-impatt ambjentali u l-parteċipazzjoni pubblika.-  Id-definizzjoni biċ-ċar tar-responsabilitajiet u t-tisħiħ tal-kapaċità amministrattiva u operattiva f'livell nazzjonali u reġjonali sabiex jiġi assigurat l-ippjanar, inkluża t-tħejjija ta' strateġiji finanzjarji.-  It-tkomplija tat-tisħiħ tal-kapaċità tas-servizzi nazzjonali u reġjonali ta' spezzjoni u biex ikunu jistgħu jinfurzaw b'mod effettiv il-leġiżlazzjoni ambjentali.-  L-adozzjoni u l-bidu urġenti ta' l-implimentazzjoni ta' pjan nazzjonali għall-ġestjoni ta' l-iskart.Unjoni doganali-  Titkompla tissaħħaħ il-kapaċità amministrattiva u operattiva tas-servizzi doganali, partikolarment għall-kontroll tar-regoli preferenzjali ta' oriġini, u t-tħaffif ta' l-allinjament ma' l- acquis ta' l-UE. L-iżgurar ta' tħaddim sħiħ ta' Ċentru ta' Taħriġ għad-Dwana.-  It-tkomplija ta' l-iżvilupp tas-sistemi informatiċi meħtieġa għall-iskambju ta' data elettronika ma' l-UE u l-Istati Membri tagħha.-  L-adozzjoni u l-implimentazzjoni ta' kodiċi ta' etika għas-servizzi doganali.Relazzjonijiet Esterni-  It-tkomplija tal-politika għal-liberalizzazzjoni tal-kummerċ bl-implimentazzjoni tal-Ftehim ta' Stabbilizzazzjoni u Assoċjazzjoni, l-impenji marbuta mad- WTO u tal-ftehimiet bilaterali ta’ żoni ta' kummerċ ħieles ( FTAs ). Ħidma għal FTA reġjonali fil-futur fl-Ewropea tax-Xlokk.-  L-iżgurar li l-miżuri ta' difiża kummerċjali jkunu konformi ma' l-obbligi ta' l- SAA u tad- WTO tagħha.-  It-tlestija tan-negozjati u l-implimentazzjoni tal-protokoll li jintroduċi kwoti tariffarji fuq iz-zokkor fl- SAA .Kontroll finanzjarju-  L-adozzjoni ta' qafas regolatorju għal Kontroll Intern tal-Finanzi Pubbliċi fuq il-bażi ta' dokument ta' strateġija.-  It-tkomplija tat-twaqqif u t-tisħiħ tal-funzjonijiet ta' kontroll pubbliku intern permezz ta' staff adegwat, taħriġ u tagħmir ipprovdut.-  It-twaqqif ta' proċeduri effikaċi għall-individwazzjoni, trattament, segwitu u komunikazzjoni lill-Kummissjoni ta' l-irregolaritajiet u każijiet ta' suspett ta' frodi li jaffettwaw l-interessi finanzjarji tal-Komunitajiet u t-twaqqif ta' l-istrutturi amministrattivi meħtieġa għall-protezzjoni effikaċi u ekwivalenti ta' dawk l-interessi u għall-kooperazzjoni ma' l-Uffiċċju Ewropew Kontra l-Frodi.3.2 Prijoritajiet fil-medda taż-żmien medjuIl-Kriterji PolitiċiDEMOKRAZIJA U STAT TA' DRITTAmministrazzjoni pubblika-  It-tkomplija tal-proċess ta' żvilupp ta' l-istituzzjonijiet direttament relevanti ma' l- acquis u l-introduzzjoni ta' riformi sabiex tittejjeb l-effikaċja ta' l-amministrazzjoni pubblika fil-kumpless tagħha.Sistema ġudizzjarja-  It-tkomplija ta' l-implimentazzjoni tar-riforma ġudizzjarja u li jittieħdu miżuri biex ikomplu jnaqqsu l-każijiet pendenti fil-qrati kollha.-  It-tkomplija tar-razzjonalizzazzjoni ta' l-organizzazzjoni tal-qrati inkluż l-iżvilupp ta' sistemi moderni ta' teknoloġija ta' l-informatika.-  L-iżgurar ta' infurzar regolari u effettiv tad-deċiżjonijiet tal-qrati.Politika kontra l-korruzzjoni-  It-trawwim ta' iżjed progress għall-ġlieda kontra l-korruzzjoni u l-implimentazzjoni tal-leġiżlazzjoni relatata. B'mod partikolari, it-twaqqif ta' unitajiet ta' esperti għall-ġlieda tal-korruzzjoni fi ħdan is-servizzi xierqa u li jipprovdulhom b'taħriġ u riżorsi adegwati.-  L-iżgurar li jintlaħqu l-istandards stabbiliti minn strumenti internazzjonali, billi jittieħdu l-miżuri leġiżlattivi u amministrattivi xierqa.ID-DRITTIJIET TAL-BNIEDEM U L-PROTEZZJONI TAL-MINORANZI-  L-iżgurar ta' implimentazzjoni sħiħa tal-Liġi Kostituzzjonali dwar il-Minoranzi Nazzjonali, partikolarment f'dak li għandu x'jaqsam mar-rappreżentanza proporzjonali tal-minoranzi.-  It-tkomplija ta' l-implimentazzjoni ta' strateġija komprensiva kontra d-diskriminazzjoni.-  It-tkomplija tat-titjib tal-qagħda tar-Roma permezz ta' implimentazzjoni msaħħa ta' l-istrateġija relevanti, inkluż minħabba l-għoti tas-sostenn finanzjarju meħtieġ fil-livelli nazzjonali u lokali, ta' miżuri kontra d-diskriminazzjoni bil-għan li jrawmu opportunitajiet ta' xogħol, żieda fl-aċċess għall-edukazzjoni u titjib fil-kundizzjonijiet tad-djar.-  Jitkompla t-titjib tal-kundizzjonijiet soċjali u ekonomiċi għat-titjib tal-klima għar-reintegrazzjoni ta' dawk li jiġu lura u l-aċċettazzjoni tagħhom mill-komunitajiet li jilqgħuhom.IL-KWISTJONIJIET REĠJONALI U L-OBBLIGI INTERNAZZJONALI-  L-iżgurar ta' implimentazzjoni bla xkiel tal-ftehimiet definittivi dwar kwistjonijiet bilaterali attwalment pendenti, partikolarment dwar dawk li għandhom x'jaqsmu mal-fruntieri.-  It-tkomplija ta' l-implimentazzjoni tal-ftehimiet bilaterali eżistenti.Il-Kriterji Ekonomiċi-  L-implimentazzjoni ta' qafas fiskali sostenibbli mifrux fuq medda ta' żmien medju permezz ta' tnaqqis kontinwu tan-nefqa pubblika ġenerali, ta' l-iżbilanċ pubbliku ġenerali u tad-dejn bħala proporzjoni tal-PGD. Id-definizzjoni tal-prijoritajiet fil-qasam tan-nefqa pubblika sabiex jiġu lliberati r-riżorsi li jkopru l-ispejjeż relatati ma' l- acquis . L-implimentazzjoni ta' riforma komprensiva tas-sistema tal-kura tas-saħħa u tal-pensjonijiet. It-tkomplija tat-tnaqqis tas-sussidji għall-impriżi l-kbar li ma jagħmlux qligħ.-  It-tlestija tal-bejgħ ta' l-ishma ta' minoranza u ta' maġġoranza tal-gvern f'kumpaniji miżmuma fil-Fond għall-Privatizzazzjoni.-  Aktar titjib fil-kundizzjonijiet għall-ħolqien u żvilupp ta' l-impriżi privati u ta' l-investiment barrani dirett.-  Isir progress sostanzjali fit-tisħiħ tad-dixxiplina finanzjarja f'impriżi kbar, partikolarment fis-setturi ta' l-azzar, tal-bini tal-vapuri u tal-ferrovija.-  It-tlestija tar-riforma ta' l-artijiet b'enfasi partikolari fuq ir-reġistrazzjoni u l-privatizzazzjoni ta' l-art agrikola.-  It-tkomplija tar-riformi fis-suq tax-xogħol u ta' l-edukazzjoni bil-għan li tiżdied il-parteċipazzjoni tal-ħaddiema u r-rati ta' l-impjiegi.KAPAĊITÀ LI TASSUMI L-OBBLIGI LI JOĦORĠU MILL-ADEŻJONIMoviment liberu tal-merkanzija-  Isir progress sostanzjali fit-traspożizzjoni tad-direttivi ta' l-approċċ il-qadim u tal-ġdid biex jintlaħqu r-rekwiżiti għall-adeżjoni mal-korpi Ewropej ta' standardizzazzjoni CEN. CENELEC u ETSI.Moviment liberu tal-ħaddiema-  It-tneħħija ta' kull miżura diskriminatorja lejn l-ħaddiema li ġejjin minn barra l-UE u ċ-ċittadini ta' l-UE.-  It-tisħiħ ta' l-istrutturi amministrattivi għall-koordinament ta' l-iskemi tas-sigurtà soċjali.Dritt ta' stabbiliment u l-libertà li jiġu pprovduti servizzi-  It-tneħħija ta' l-ostakli li fadal għall-istabbiliment u l-għoti ta' servizzi transkonfinali mingħand persuni naturali jew ġuridiċi ta' l-UE.-  Isir progress sostanzjali fl-allinjament ma' l- acquis dwar ir-rikonoxximent reċiproku ta' kwalifiki professjonali, inklużi d-dispożizzjonijiet dwar it-taħriġ, u iktar żvilupp ta' l-istrutturi amministrattivi meħtieġa.Moviment liberu tal-kapital-  Isir progress sostanzjali fit-tneħħija tar-restrizzjonijiet li fadal dwar il-moviment tal-kapital.-  It-tlestija ta' l-istabbiliment ta' mekkaniżmu effettiv dwar il-ħasil ta' flus, partikolarment billi l-aġenziji jkunu operattivi bi sħiħ, b'riżorsi adegwati u kkoordinati tajjeb ma' awtoritajiet nazzjonali u internazzjonali korrispondenti.Xiri pubbliku-  L-implimentazzjoni ta' sistema ta' xiri pubbliku bl-istrutturi amministrattivi u l-għodod operattivi kollha relevanti, u li jsir progress sostanzjali fil-ħidma għat-tlestija ta' l-allinjament ma' l- acquis ta' l-UE, l-iżgurar li r-regoli għax-xiri pubbliku huma effettivament implimentati mill-awtoritajiet u entitajiet kontraenti kollha fil-livelli kollha. Il-promozzjoni ta' l-użu ta' mezzi elettroniċi fil-proċeduri tax-xiri pubbliku.Il-liġi tal-propjetà intellettwali-  It-tlestija ta' l-allinjament fil-qasam tad-drittijiet tal-propjetà intellettwali u industrijali u t-tisħiħ ta' l-infurzar fil-ġlieda kontra l-piraterija u l-falsifikar.-  It-tkomplija tat-tisħiħ ta' l-infurzar tad-drittijiet tal-propjetà intellettwali u t-tnaqqis tal-livelli ta' piraterija u falsifikazzjoni.Kompetizzjoni-  Aktar tisħiħ ta' l-awtorità fil-qasam tal-ġlieda kontra l-monopolju u ta' l-għajnuna Statali u l-iżvilupp ta' rekord kredibbli ta' infurzar. Titjib sostanzjali tat-trasparenza fil-qasam ta' l-għajnuna Statali.-  L-iżvilupp ta' taħriġ dwar il-liġi u l-politika tal-kompetizzjoni fil-livelli kollha ta' l-amministrazzjoni u tal-maġistratura.Servizzi finanzjarji-  It-tlestija ta' l-allinjament mar-rekwiżiti prudenzjali ta' l-UE u li titkompla tissaħħaħ il-prassi ta' sorveljanza.-  It-tkomplija ta' l-implimentazzjoni tal-qafas il-ġdid għar-rekwiżiti tal-kapital għall-istituzzjonijiet ta' kreditu u ditti ta' l-investiment.Soċjetà ta’ l-informatika u mezzi tax-xandir-  L-adozzjoni tal-leġiżlazzjoni primarja u sekondarja meħtieġa sabiex jitlesta l-qafas regolatorju u tiġi introdotta l-kompetizzjoni fl-oqsma kollha.Agrikoltura u żvilupp rurali-  It-tisħiħ ta' l-istrutturi amministrattivi u l-kapaċità meħtieġa għall-implimentazzjoni tal-politika tas-suq u dik ta' l-iżvilupp rurali.-  It-twaqqif ta' reġistru ta' l-għelieqi tad-dwieli konformi ma' l-istandards ta' l-UE.-  It-tkomplija tat-tħejjijiet għat-twaqqif ta' korpi effettivi u finanzjarjament sodi għall-ħlasijiet għall-ġestjoni u kontroll tal-fondi agrikoli, konformi mar-rekwiżiti ta' l-UE u ma' l-istandards internazzjonali ta' verifika.Sikurezza alimentari, politika veterinarja u fitosanitarja-  Titjib sostanzjali ta' l-allinjament tal-leġiżlazzjoni dwar il-prodotti alimentari u t-tisħiħ ta' l-istrutturi meħtieġa għall-implimentazzjoni.-  Isir progress sinifikanti fl-allinjament fis-settur veterinarju u dak fitosanitarju, inkluża sistema ta' identifikazzjoni ta' l-annimali, l-ipproċessar ta' l-iskart mill-annimali, il-modernizzazzjoni ta' l-istabbilimenti agro-alimentari, programmi għall-kontroll tal-mard ta' l-annimali, il-ħarsien tal-pjanti u l-kwalità taż-żerriegħa u materjal għall-propagazzjoni tal-pjanti; titjib sinifikanti ta' l-istrutturi ta' spezzjoni.Sajd-  Titjib sostanzjali tat-tagħmir u ta' l-istrutturi amministrattivi biex l-implimentazzjoni tal-politika komuni tas-sajd tiġi assigurata, inkluża l-ġestjoni tar-riżorsi, l-ispezzjoni u l-kontroll ta' l-attivitajiet ta' sajd, il-politika tas-suq, il-programmi strutturali u pjan ta' ġestjoni għall-kapaċità tal-flotta skond ir-riżorsi tal-ħut.-  It-tlestija tat-twaqqif ta' reġistru kompjuterizzat tal-bastimenti tas-sajd u ta' sistema ta' monitoraġġ bis-satellita tal-bastimenti.Politika tat-trasport-  It-tkomplija tal-ħidma lejn it-tmiem ta’ l-allinjament ma' l- acquis ta' l-UE fil-qasam tat-trasport bit-triq.-  L-adozzjoni ta' leġiżlazzjoni għall-implimentazzjoni għat-trasport bil-ferrovija partikolarment dispożizzjonijiet ta' interoperabilità u l-allokazzjoni indipendenti tal-kapaċità.-  Ħidma fl-allinjament ma' l- acquis ta' l-UE fil-qasam tat-trasport bl-ilmijiet navigabbli interni, partikolarment fir-rigward tas-sikurezza tan-navigazzjoni u s-Servizzi ta' Informazzjoni tax-Xmajjar ( River Information Services ).-  It-tkomplija ta' l-allinjament fit-trasport marittimu u li jkun assigurat kontroll adegwat mill-istat tal-bandiera.-  Jintlaħaq allinjament totali ma' l- acquis ta' l-UE fil-qasam ta' l-avjazzjoni.-  It-tkomplija ta' l-implimentazzjoni tal-Memorandum ta' Ftehim dwar l-Iżvilupp tan-Netwerk Prinċipali tat-Trasport Reġjonali ta' l-Ewropa tax-Xlokk ( Memorandum of Understanding on the Development of the South East Europe Core Regional Transport Network ).Enerġija-  Titkompla tissaħħaħ il-kapaċità amministrattiva u l-allinjament ma' l- acquis ta' l-UE fl-oqsma ta' l-effiċjenza enerġetika u s-sorsi rinnovabbli ta' l-enerġija, is-suq intern ta' l-enerġija (elettriku u gass) u l-enerġija nukleari.-  L-iżgurar li l-istokks taż-żejt jiggarantixxu sigurtà adegwata fil-provvista ta' enerġija.Tassazzjoni-  Avvanz sostanzjali fil-ħidma lejn it-tlestija ta' l-allinjament ma' l- acquis fiskali fir-rigward tat-taxxa fuq il-valur miżjud ( VAT ), it-taxxi tas-sisa u t-tassazzjoni diretta, inkluż il-Kodiċi ta' Kondotta għat-Tassazzjoni fuq in-Negozju.-  Titkompla tissaħħaħ l-amministrazzjoni fiskali – inkluż fis-settur ta' l-informatika – u li t-tħaddim xieraq tagħha jkun assigurat sabiex jintlaħqu l-istandards ta' l-UE u l-interkonnetività tas-sistemi informatiċi. L-iżvilupp u l-implimentazzjoni ta' Kodiċi ta' Etika.Politika ekonomika u monetarja-  It-titjib ta' l-istrateġiji politiċi monetarji bil-għan li jestendu l-użu u l-effikaċja ta' l-istrumenti monetarji bbażati fuq is-suq.Statistika-  It-tkomplija ta' l-iżvilupp ta' statistika makroekonomika, fil-qasam tan-negozju u dik soċjali.Politika soċjali u impjiegi-  Aktar allinjament ma' l- acquis u jissaħħu l-istrutturi amministrattivi u ta' infurzar relatati, inklużi l-ispettorati ta' l-impjiegi.-  Sostenn lill-kapaċità ta' l-imsieħba soċjali li jiżviluppaw l-isforzi, primarjament permezz ta' djalogu soċjali bilaterali awtonomu.-  L-iżvilupp u l-implimentazzjoni ta' strateġija komprensiva dwar l-impjiegi li tinvolvi l-atturi relevanti kollha fid-dawl tal-parteċipazzjoni fl-Istrateġija Ewropea għall-Impjieg. L-iżgurar ta' kapaċità xierqa ta' analiżi, ta' implimentazzjoni u ta' valutazzjoni.-  L-iżvilupp u l-implimentazzjoni ta' strateġija nazzjonali dwar l-inklużjoni soċjali, inkluż il-ġbir tad- data , konformi mal-prattika ta' l-UE bil-għan ta' parteċipazzjoni fil-futur fl-Istrateġija Ewropea għall-Inklużjoni Soċjali.-  L-identifikazzjoni tal-ħtiġijiet għall-iżvilupp tar-riżorsi umani għat-tħejjija għall-Fond Soċjali Ewropew.Impriżi u politika industrijali-  Modernizzazzjoni u definizzjoni aħjar ta’ l-istrateġija ta' politika dwar l-istrumenti finanzjarji għall- SMEs li għandhom jippermettu lill-Gvern li jgħaddi minn self dirett għal skemi ta' sostenn inqas riġidi.Politika reġjonali u koordinament ta' l-istrumenti strutturali-  L-iżgurar ta' tqassim ċar tar-responsabilitajiet u li jissaħħaħ il-koordinament, kemm f'livell interministerjali kif ukoll bejn l-awtoritajiet nazzjonali u reġjonali.-  Tkompli tinbena l-kapaċità ta' l-awtoritajiet innominati għall-ġestjoni u għall-ħlas.-  It-titjib fit-tfassil u l-implimentazzjoni ta' pjanijiet ta' żvilupp reġjonali.-  It-twaqqif ta' sistemi xierqa għall-monitoraġġ u evalwazzjoni u t-tisħiħ tal-proċeduri ta' ġestjoni u ta' kontroll finanzjarju.-  L-introduzzjoni ta' statistika reġjonali adegwata.Ġustizzja, libertà u sigurtà-  L-allinjament tal-leġiżlazzjoni nazzjonali mar-regoli u l-prassi t-tajba ta' l-UE u aktar tisħiħ tal-kontroll tal-fruntieri; l-iżvilupp ta' database u reġistri nazzjonali u l-iżgurar ta' koordinament bejn is-servizzi relevanti-  Il-ħolqien ta' database nazzjonali għall-kontroll tad- data personali ta' dawk li jitolbu kenn politiku, inklużi l-marki tas-swaba', bil-għan li titħejja l-parteċipazzjoni fl- EUROPAC-  Jissaħħu l-isforzi għall-integrazzjoni tar-refuġjati.-  Aktar titjib tat-tagħmir u l-infrastruttura tal-pulizija, inkluż it-twaqqif ta' sistema ta' investigazzjoni kompjuterizzata; it-tisħiħ tal-kooperazzjoni bejn il-pulizija u aġenziji oħra ta' l-infurzar tal-liġi; li tissaħħaħ il-ġlieda kontra t-traffikar tad-droga, il-kriminalità organizzata, il-kriminalità ekonomika (inkluż il-ħasil u l-falsifikazzjoni tal-flus), il-frodi u l-korruzzjoni; it-titjib fl-allinjament tal-leġiżlazzjoni nazzjonali relata ma' l- acquis f'dawn is-setturi.-  It-tħejjija għall-applikazzjoni ta' strumenti ġuridiċi varji fil-qasam tal-kooperazzjoni ġudizzjarja fil-qasam kriminali u ċivili billi jiġi pprovdut taħriġ xieraq fuq ir-relazzjonijiet bejn il-ġurisdizzjonijiet.Xjenza u Riċerka-  Il-bidu tat-tfassil u l-applikazzjoni ta' politika integrata ta' riċerka.Edukazzjoni u Kultura-  L-intensifikazzjoni ta' l-isforzi biex tinħoloq sistema moderna ta' edukazzjoni u taħriġ vokazzjonali u l-iżgurar ta' l-implimentazzjoni tal-kriterji ta' Bologna fil-qasam ta' l-edukazzjoni ogħla.Ambjent-  L-iżgurar ta' l-integrazzjoni ta' rekwiżiti għall-ħarsien ta' l-ambjent fid-definizzjoni u l-implimetazzjoni ta' oqsma tal-politika settorjali oħra. L-iżvilupp ta' strateġija ta' l-investimenti fil-qasam ta' l-ambjent ibbażata fuq stimi ta' l-ispejjeż ta' l-allinjament. It-tkomplija ta' l-implimentazzjoni tal-leġiżlazzjoni orizzontali.-  Titkompla l-ħidma fuq it-traspożizzjoni ta' l- acquis ta' l-UE, b'enfasi partikolari fuq il-ġestjoni ta' l-iskart, il-kwalità ta' l-ilma, il-kwalità ta' l-arja, il-ħarsien tan-natura u l-prevenzjoni u kontroll integrati tat-tniġġis. Żieda fl-investimenti fl-infrastruttura ambjentali, b'enfasi partikolari fuq il-ġbir u t-trattament ta' l-ilma ta' l-iskart, il-provvista ta' l-ilma tax-xorb u l-ġestjoni ta' l-iskart.-  Ir-ratifika tal-Protokoll ta' Kyoto tal-Konvenzjoni ta' Qafas tan-Nazzjonijiet Uniti dwar it-Tibdil fil-Klima.Ħarsien tal-konsumatur u tas-saħħa-  It-tlestija ta' l-allinjament ma' l- acquis ta' l-UE dwar il-miżuri relatati mas-sikurezza u t-tisħiħ tal-kapaiċità amministrattiva meħtieġa għal sorveljanza effikaċi tas-suq.-  It-tkomplija ta' l-allinjament ma' l- acquis ta' l-UE dwar miżuri relatati mas-sikurezza.Unjoni doganali-  It-tisħiħ u l-konsolidazzjoni tal-kapaċità amministrattiva u operattiva tas-servizzi doganali. L-espansjoni tat-taħriġ ta' l-istaff kollu u żieda fl-użu ta' teknoloġiji ta' l-informazzjoni kompatibbli ma' dawk użati fl-UE u t-tkomplija tat-tħejjijiet sabiex tkun assigurata l-interkonnettività mas-sistemi ta' l-UE. It-tisħiħ tal-verifiki u ta' l-użu tal-valutazzjoni tar-riskju u s-selettività.-  Progress sostanzjali fl-allinjament ma' l- acquis , partikolarment fl-oqsma taż-żoni ta' kummerċ ħieles, tranżitu, drittijiet doganali, kwoti tariffarji u s-sorveljanza ta' l-importazzjonijiet u l-esportazzjonijiet ta' merkanzija.Kontroll finanzjarju-  L-iżvilupp tal-kapaċità u l-allinjament tas-sistema tal-Kontroll Intern tal-Finanzi Pubbliċi, inkluża r-responsabilità deċentralizzata għall-ġestjoni u l-verifika interna funzjonalment indipendenti kif ukoll il-koordinament ċentrali u l-armonizzazzjoni.-  Ir-riforma u t-tisħiħ tal-funzjoni ta' verifika esterna skond il-prassi t-tajba internazzjoniali u dik fl-UE.4. IL-PROGRAMMAZZJONIL-assistenza Komunitarja skond il-Proċess ta' Stabbilizzazzjoni u Assoċjazzjoni għall-pajjiżi tal-Balkani tal-Punent se tkun ipprovduta permezz ta' l-istrumenti finanzjarji eżistenti, partikolarment mir-Regolament CARDS [3] u l-istrumenti għal qabel l-adeżjoni tal- PHARE [4], SAPARD [5] u ISPA [6]. Għalhekk, din id-Deċiżjoni ma għandha l-ebda impatt finanzjarju. Il-Kroazja jista' jkollha aċċess għal finanzjamenti minn programmi multinazzjonali u orizzontali.5. IL-KUNDIZZJONALITÀL-assistenza Komunitarja skond il-Proċess ta' Stabbilizzazzjoni u Assoċjazzjoni għall-pajjiżi tal-Balkani tal-Punent tingħata bil-kundizzjoni li jsir aktar progress fis-sodisfazzjon tal-kriterji ta' Kopenħagen kif ukoll isir progress fil-ksib ta' prijoritajiet speċifiċi ta' din is-Sħubija għall-Adeżjoni. In-nuqqas ta' rispett ta' dawn il-kundizzjonijiet jista' jwassal lill-Kunsill biex jieħu miżuri xierqa fuq il-bażi ta' l-Artikolu 5 tar-Regolament tal-Kunsill (KE) Nru 2666/2000[7]. L-assistenza Komunitarja għandha wkoll tkun suġġetta għall-kundizzjonijiet definiti mill-Kunsill fil-Konklużjonijiet tiegħu tad-29 ta' April 1997, u tal-21-22 ta' Ġunju 1999 b'mod partikolari fejn għandhom x'jaqsmu l-wegħdi li r-riċevituri jagħmlu li jwettqu r-riformi demokratiċi, ekonomiċi u istituzzjonali.L-assistenza Komunitarja għall-finanzjament ta' proġetti permezz tat-tliet strumenti ta' qabel l-adeżjoni PHARE, ISPA u SAPARD tingħata wkoll bil-kundizzjoni li l-Kroazja tirrispetta l-impenji tagħha meħuda fil-Ftehim ta' Stabbilizzazzjoni u Assoċjazzjoni, aktar progress fis-sodisfazzjon tal-kriterji ta' Kopenħagen u b'mod partikolari fil-ksib ta' prijoritajiet speċifiċi ta' din is-Sħubija għall-Adeżjoni. In-nuqqas ta' rispett ta' dawn il-kundizzjonijiet jista' jwassal għal deċiżjoni mill-Kunsill biex jissospendi l-assistenza finanzjarja fuq il-bażi ta' l-Artikolu 4 tar-Regolament (KE) Nru 622/98.6. IL-MONITORAĠĠL-implimentazzjoni tas-Sħubija għall-Adeżjoni se tkun eżaminata permezz tal-qafas tal-mekkaniżmi stabbiliti skond il-Proċess ta' Stabbilizzazzjoni u Assoċjazzjoni, primarjament ir-Rapporti ta' Progress ippreżentati kull sena mill-Kummissjoni.[1] ĠU L 86, ta' l-24.3.2002, p.1. Regolament kif emendat bir-Regolament (KE) .... tal-...(ĠU ...).[2] Deċiżjoni tal-Kunsill 2004/648/KE tat-13 ta' Settembru 2004 dwar il-prinċipji, il-prijoritajiet u l-kundizzjonijiet li jinsabu fis-Sħubija Ewropea mal-Kroazja (ĠU L 297, tat-22.9.2004, p.19).[3] Ir-Regolament tal-Kunsill (KE) Nru 2666/2000, ĠU L 306, tas-7.12.2000, p. 1). Regolament kif emendat l-aħħar mir-Regolament (KE) 2257/2004 (ĠU L 389, tal-30.12.2004, p. 1).[4] Il-Kunsill (KEE) Nru 3906/89 (ĠU L 375, tat-23.12.1989, p. 11). Regolament kif emendat l-aħħar mir-Regolament (KE) Nru 2257/2004 (ĠU L 389, tas-30.12.2004, p. 1)[5] Il-Kunsill (KE) Nru 1268/1999 (ĠU L 161, tas-26.6.1999, p. 87). Regolament kif emendat l-aħħar mir-Regolament (KE) Nru 2257/2004 (ĠU L 389, tat-30.12.2004, p. 1).[6] Ir-Regolament tal-Kunsill (KE) Nru 1267/1999 (ĠU L 161, tas-26.6.1999, p. 73). Regolament kif emendat l-aħħar mir-Regolament (KE) Nru 2257/2004 (ĠU L 389, tas-30.12.2004, p. 1).[7] L-Art. 5 tar-Regolament tal-Kunsill 2666/2000:“1. Ir-rispett għall-prinċipji tad-demokrazija u għal-liġi u għad-drittijiet umanitarji u minoritarji u għal-libertajiet fundamentali huwa element essenzjali għall-applikazzjoni ta' dan ir-Regolament u huwa pre-kundizzjoni tal-eliġibiltà għall-assistenza Komunitarja. Jekk dawn il-prinċipji ma jkunux irrispettati, il-Kunsill, waqt li jaġixxi b'maġġoranza kkwalifikata fuq proposta tal-Kummissjoni, jista' jieħu l-miżuri xierqa.2. L-assistenza Komunitarja għandha wkoll tkun soġġetta għall-kundizzjonijiet definiti mill-Kunsill fil-Konklużjonijiet tiegħu tad-29 ta' April 1997, b'mod partikolari fejn għandhom x'jaqsmu l-wegħdi li r-riċevituri jagħmlu li jwettqu r-riformi demokratiċi, ekonomiċi u istituzzjonali.”